“ทองคำ” เช้านี้ลดลง 100 บ. รูปพรรณขาย 30,550 บ.
ราคาทองคำในประเทศเช้าวันนี้ เปิดตลาดปรับลดลง 100 บาท หลังราคาทองคำในตลาดโลกยังถูกกดดันจากความกังวลในการปรับขึ้นอัตราดอกเบี้ย รวมถึงสกุลเงินดอลลาร์ที่แข็งค่าขึ้น ทำให้ราคาทองรูปพรรณขายออก 30,550 บาท
ราคาทองคำในประเทศเช้าวันนี้ เปิดตลาดปรับลดลง 100 บาท หลังราคาทองคำในตลาดโลกยังถูกกดดันจากความกังวลในการปรับขึ้นอัตราดอกเบี้ย รวมถึงสกุลเงินดอลลาร์ที่แข็งค่าขึ้น ทำให้ราคาทองรูปพรรณขายออก 30,550 บาท
7 มิ.ย. 2565

ผู้สื่อข่าวรายงานว่า ราคาทองคำในประเทศวันนี้ (07 มิ.ย. 65) เปิดตลาดการซื้อขายเช้าวันนี้ปรับลดลง 100 บาท จากราคาปิดตลาดเมื่อวานนี้  (06 มิ.ย. 65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.23 น.ทองคำแท่ง 96.5 % ประกาศราคาครั้งที่ 1 รับซื้อเข้าบาททองคำละ 29,950 บาท ขายออกบาททองคำละ 30,050 บาท
ทองรูปพรรณ 96.5% รับซื้อเข้าบาททองคำละ 29,410.40 บาท ขายออกบาททองคำละ 30,550 บาท
ขณะที่ ราคาทองคำ Spot เช้านี้เคลื่อนไหวอยู่ที่บริเวณ 1,841.50 ดอลลาร์/ออนซ์  ส่วนสัญญาทองคำตลาดโคเม็กซ์ ส่งมอบเดือนสิงหาคม ลดลง 6.50 ดอลลาร์ ปิดที่ 1,843.70 ดอลลาร์/ออนซ์
ทั้งนี้ ดอลลาร์ที่แข็งค่าขึ้นจะลดความน่าดึงดูดของทอง โดยทำให้สัญญาทองมีราคาแพงขึ้นสำหรับผู้ถือครองเงินสกุลอื่น ขณะที่การดีดตัวขึ้นของอัตราผลตอบแทนพันธบัตรรัฐบาลสหรัฐจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
นอกจากนี้ ราคาทองยังได้รับผลกระทบจากการเปิดเผยตัวเลขจ้างงานที่แข็งแกร่งเกินคาดของสหรัฐ ซึ่งจะสนับสนุนให้ธนาคารกลางสหรัฐ (เฟด) เร่งปรับขึ้นอัตราดอกเบี้ย